Michael Doohan

Michael "Mick" Sydney Doohan,   (lahir 4 Juni 1965) nyaéta mantan Juara Dunya balap Grand Prix urang Australia, nu meunang lima kali terus-terusan Kajuaraan Dunya 500 cc. 
Ngan ukur Giacomo Agostini kalayan dalapan kali meunag (tujuh kali noron) sarta Valentino Rossi kalayan tujuh kali (lima kali noron) nu geus meunang gelar kelas  Utama.

Biograpi
Mick Doohan lahir di Brisbane, Australia sarta mimiti numpak motor  taun 1974 nyaéta keur umur salapan taun. Kulawarga Doohan pindah ka Gold Coast, 80 km kiduleun Brisbane, taun 1981, sarta Michael mimiti  balap taun 1984 di Surfers Paradise Raceway, Australia dina umur 19 tahun di Yamaha RZ350.  Kameunanganna mimiti nu paling penting  nyaéta Kejuaraan Dunia Superbike taun 1988. Manéhna meunang di rintakan kedua ti seri Jepang di Sugo, sarta meunang dua rintakan di Australia di Oran Park. Teu héran, di panungtungan taun 1988 Doohan ditawaran ku tim Grand Prix Yamaha, Honda, sarta Suzuki 500cc pikeun Kejuaraan Dunya 1989. Manéhna nyaéta salah sahiji purah balap 500 cc atawa Kajuaraan Dunya MotoGP nu kungsi meunang balap Kajuaraan Dunya Superbike. 
250px|thumb|left|Doohan mingpin Kevin Schwantz, Wayne Rainey sarta John Kocinski di Grand Prix Japanese 1991 

Doohan ahirna nagabung jeung Rothmans Honda pikeun Kejuaraan Dunya 500cc taun 1989. Babaturan satimna nyaéta juara dunya Wayne Gardner ti Australia jeung Eddie Lawson ti Amérika Sarikat. Tahun 1989 Doohan anggeus balapan di posisi kasalapan  di Kajuaraan Dunya 500cc. Hasil nu pangalusna nyaéta  posisi katilu di Grand Prix Jérman Barat di Hockenheim. Manéhna teu milu tilu balapan ku lantaran tatu ramo leungeunna.

Tahun 1990 Doohan bisa nahan posisina kalayan posisi katilu di tukangeun urang Amérika Wayne Rainey (Tim Marlboro Roberts Yamaha) sarta Kevin Schwantz (Lucky Strike Suzuki).

Taun 1991 Doohan ngaronjatkeun posisina di antara purah balap Kajuaraan Dunia 500cc kalayan posisi kadua di tukangeun Rainey.  Dina taun 1991 Doohan ngahontal tilu kameunangan Grand Prix 500cc, di Spanyol, Italia, sarta Austria. Manéhna anggeus 14 kali balapan tina 15 balapan taun 1991.

Doohan ngamimitian usum 1992 kalayan hadé, meunang rintakan kahiji kalayan waktu 28,298 detik di Suzuka Jepang dina cuaca baseuh. Manéhna ogé meunang balapan saterusna di Jepang, Australia, Malaysia, sarta Spanyol. Doohan ngahontal kameunangan kalima  taun 1992 di babak katujuh seri  Hockenheim di Jerman, sarta harita mingpin Kajuaraan Dunya kalayan peunteun 53. Di babak kualifikasi seri kadalapan, Grand Prix Assen di Walanda, Doohan labuh sarta suku katuhuna potong. Manéhna tinggaleun opat kali balapan mangsa nungkulan tatu sukuna, antukna Rainey ngarebut gelar di  Afrika Kidul kalayan  140 peunteun sedengkeun Doohan 136 peunteun.

Usum 1993 Doohan eureun di rintakan ka-13 di Laguna Seca  Amérika Sarikat, ku sabab potong tulang salangka (tak-tak)  mangsa kacilakaan manéhna keur aya dina urutan kaopat sacara Kajuaraan Dunya. Sanggeus Doohan nganggeuskeun komitmenna taun 1993, manéhna ngalakukeun operasi di San Francisco pikeun nambaan sarta ngalempengkeun suku katuhuna. Manéhna cicing  di Amerika Sarikat salila opat bulan pikeun tatamba.

Doohan nganggeuskeun usum 1994 kalayan salapan kameunangan sarta tilu podium teratas di sak abéh144 rintakan.  Manéhna nyaéta  purah balap mimiti nu ngahontal  podium di setiap rintakan kajuaraan saprak Giacomo Agostini Italia taun 1968.

Dina taun 1995 Doohan ngamimitian nahan gelar juara duniana nu hadé kalayan meunangkeun dua rintakan pambukaan di Australia jeung Malaysia, sarta anggeus kedua di Jepang. Doohan kacilakaan di Spanyol jeung Jérman, sarta éléh dina kajuaraan éta ku Daryl Beattie sasama uirang Australia . Doohan hudang deui sarta ngarebut deui kaunggulan kajuaraan  di opat balapan nyéta di Italia, Walanda, Perancis, sarta Inggris Raya. Manéhna ngahontal gelar juara dunia 1995 (nu kedua noron) kalayan meunang rintakan ka-12 ti seri kasebut nyaéta Grand Prix Argentina di Buenos Aires.  Dina panungtungan kajuaraan 1995, rékor Grand Prix 500cc Doohan nyéta 26 kameunangan sarta 57 podium ti 91 balapan, sarta 30 posisi pole.

Dina taun 1996 Doohan ngahontal gelar 500cc nu katilu kalina noron.  Doohan meunang delapan kali tina 15 rintakan, kaasup opat nu noron di Spanyol, Italia, Perancis jeung Walanda, sarta ngahontal 12 podium. Doohan ngahontal kajuaraan kalayan kameunanganna di Grand Prix Eropa di Catalunya. Manéhna ngahontal gelar juara kalayan peunteun 309. Sanggeus Doohan ngangeuskeun noron balapan Grand Prix taun 1996, rékorna nyaéta 34 kameunangan ti 106 balapan, 69 podium, sarta 38 posisi pole.

Dina taun 1997 Doohan ngahontal gelar Juara Dunya  500cc nu kaopat kalina noron.  Manéhna mapakan  Agostini sarta Mike Hailwood ti Inggris Raya minangka hiji-hijina purah balap meunang opat kali gelar 500cc noron. Doohan meunang  12 kali balapan Grand Prix meupeuskeun rékor Agostini kalayan 11 kameunangan dina taun 1972.

Dina taun 1998, Doohan ngahontal gelar juara dunya kelima 500cc noron kalayan meunangkeun Grand Prix Australia di Phillip Island, rintakan ka-13 ti seri kasebut. Doohan meunang delapan balapan Grand Prix sapanjang taun, nu ngaronjatkeun karir kameunangan 500cc jadi 54 tina 135 ti saprak taun 1989.

Doohan mimiti kejuaraan dunia 1999 kalayan anggeus kaopat di babak pambukaan di Malaysia, sarta  kadua di balapan di Jepang. Doohan ngalaman patong suku katuhuna jeung tak-tak, sarta pigeulang leungeun kénca, nalika kacilakaan 200 km / jam di Jerez mangsa kualifikasi rintakan katilu di Jerez Spanyol. Doohan dibawa ka Amérika Sarikat sanggeus kacilakaan pikeun operasi koréktif di San Francisco, kaasup masang dua plat jeung 12 sekrup dina suku katuhuna, sarta plat di leungeun kéncana. Dina panungtungan taun manéhna ngabéwarakeun ngundurkeun diri ku sabab tatu lantaran kacilakaan di Jerez.

Sanggeus pangsiun purah balap, Doohan masih kalibet dina balapan Grand Prix minangka General Manager Racing pikeun Honda Racing Corporation ti tahun 2000 nepi ka ahir taun 2004. Doohan ogé geus ngamekarkeun portofolio bisnis kaasup properti, panerbangan, pahotélan, sarta pausahaan pamasaran nu puseurna di Éropa ngeunaan motorsport.

Formula Hiji
Sanggeus suksés di  Balap motor Grand Prix , manéhna meunang kasempatan pikeun mecak mobil balap Formula Hiji, Williams FW19, di Sirkuit de Catalunya (di Spanyol) bulan April 1998. Doohan ngarasa hésé nyupiran mobil Formula Hiji antukna nabrak pager pangaman.

Motocoaster Doohan
Doohan ngabantu ngarancang  Intamin Motorbike Launch Roller Coaster, nu dingaranan Mick Doohan's Motocoaster.   Tempatna di  Dreamworld di Gold Coast, Queensland.

Pangajén
Doohan jadi anggota Order of Australia taun 1996 sarta narima Australian Sports Medal taun 2000.  Doohan dilantik minangka  Sport Australia Hall of Fame

Satistik karier

Kajuaraan Dunya Superbike

Balap kalayan taun
 Taun Motor 1 2 3 4 5 6 7 8 9  Peunteun R1 R2 R1 R2 R1 R2 R1 R2 R1 R2 R1 R2 R1 R2 R1 R2 R1 R2 1988 Yamaha GBR GBR HUN HUN GER GER AUT AUT JPN31 JPN1 FRA FRA POR POR AUS1 AUS1 NZL NZL ka 12 30

Balap Motor Grand Prix 
Balap kalayan taun 
(katerangan) (Balapan nu kandel nandakeun posisi pole, balapan nu déngdék nandakeun lap panggancangna)

 Taun Kelas Motor 1 2 3 4 5 6 7 8 9 10 11 12 13 14 15 16   1989 500cc Honda JPNRet AUS8 USA8 SPARet NATRet GER3 AUT8 YUG6 NED9 BEL8 FRA8 GBR SWE CZE BRA4 ka 9 81 1990 500cc Honda JPNRet USA2 SPA4 NAT3 GERRet AUT3 YUG4 NED4 BEL6 FRA4 GBR4 SWE4 CZE9 HUN1 AUS2 ka 3 179 1991 500cc Honda JPN2 AUS2 USA2 SPA1 ITA1 GER3 AUT1 EUR2 NEDRet FRA2 GBR3 RSM3 CZE2 VDM2 MAL3 ka 2 224 1992 500cc Honda JPN1 AUS1 MAL1 SPA1 ITA2 EUR2 GER1 NEDDNS HUN  FRA GBR BRA12 RSA6 ka 2 136 1993 500cc Honda AUSRet MAL4 JPN7 SPA4 AUT2 GERRet NED2 EUR2 RSM1 GBRRet CZE3 ITA2 USARet FIM ka 4 156 1994 500cc Honda AUS3 MAL1 JPN2 SPA1 AUT1 GER1 NED1 ITA1 FRA1 GBR2 CZE1 USA3 ARG1 EUR2 ka 1 317 1995 500cc Honda AUS1 MAL1 JPN2 SPARet GERRet ITA1 NED1 FRA1 GBR1 CZE2 BRA2 ARG1 EUR4 ka 1 248 1996 500cc Honda MAL5 INA1 JPN6 SPA1 ITA1 FRA1 NED1 GER2 GBR1 AUT2 CZE2 IMO1 CAT2 BRA1 AUS8 ka 1 309 1997 500cc Honda MAL1 JPN1 SPA2 ITA1 AUT1 FRA1 NED1 IMO1 GER1 BRA1 GBR1 CZE1 CAT1 INA2 AUSRet ka 1 340 1998 500cc Honda JPNRet MAL1 SPA2 ITA1 FRA2 MADRet NED1 GBR2 GER1 CZERet IMO1 CAT1 AUS1 ARG1 ka 1 260 1999 500cc Honda MAL4 JPN2 SPADNS FRA ITA CAT NED GBR GER CZE IMO VAL AUS RSA BRA ARG ka 17 33

 Dicutat tina 

Tumbu kaluar


 The Age article on Doohan




Kategori:Tukang balap MotoGP
Kategori:Juara Dunya 500cc
Kategori:Juara Dunya Superbike